Az EGT-Vegyesbizottság 87/2003 határozata

(2003. július 11.)

az EGT-megállapodás II. mellékletének (műszaki előírások, szabványok, vizsgálatok és tanúsítás) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás II. mellékletét a 2003. június 20-i 73/2003 EGT-vegyesbizottsági határozat [1] módosította.

(2) A mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet 11. cikke szerinti, harmadik országokból származó importhoz szükséges ellenőrzési tanúsítványra vonatkozó rendelkezések végrehajtása részletes szabályainak megállapításáról szóló, 2001. szeptember 7-i 1788/2001/EK bizottsági rendeletet [2] be kell építeni a Megállapodásba.

(3) A 2092/91/EGK tanácsi rendelet 11. cikke szerinti, harmadik országokból származó importhoz szükséges ellenőrzési tanúsítványra vonatkozó rendelkezések végrehajtása részletes szabályainak megállapításáról szóló, 1788/2001/EK rendelet módosításáról szóló, 2002. június 26-i 1113/2002/EK bizottsági rendeletet [3] be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás II. mellékletének XII. fejezete az 54zze. pontot (2002/840/EK bizottsági irányelv) követően a következő ponttal egészül ki:

"54zzf. 32001 R 1788: A Bizottság 2001. szeptember 7-i 1788/2001/EK rendelete a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló 2092/91/EGK tanácsi rendelet 11. cikke szerinti, harmadik országokból származó importhoz szükséges ellenőrzési tanúsítványra vonatkozó rendelkezések végrehajtása részletes szabályainak megállapításáról (HL L 243., 2001.9.13., 3. o.), az alábbi módosításokkal:

- 32002 R 1113: A Bizottság 2002. június 26-i 1113/2002/EK rendelete (HL L 168., 2002.6.27., 31. o.).

A rendelet rendelkezéseit e megállapodás alkalmazásában a következő kiigazításokkal kell alkalmazni:

A rendeletben lévő más jogi aktusokra történő hivatkozásokat csak abban a mértékben és formában kell figyelembe venni, ahogy, és amilyen formában a hivatkozott jogi aktusokat a megállapodásba beépítették. Mindazonáltal, az 1. cikk vámrendelkezésekre történő hivatkozásait a rendelet hatályának meghatározásához szükséges mértékben kell figyelembe venni."

2. cikk

A 1788/2001/EK és a 1113/2002/EK rendelet izlandi és norvég nyelvű szövegei, melyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. július 12-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [4].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. július 11-én.

az EGT-Vegyesbizottság részéről

az elnök

H. S. H. Prinz Nikolaus von Liechtenstein

[1] HL L 257., 2003.10.9., 20. o.

[2] HL L 243., 2001.9.13., 3. o.

[3] HL L 168., 2002.6.27., 31. o.

[4] Alkotmányos követelmények nem merültek fel.

--------------------------------------------------